
UZNESENIE VLÁDY SLOVENSKEJ REPUBLIKY

č. 777
zo 7. decembra 2011
k návrhu na skončenie núdzového stavu, zrušenie uloženia pracovnej povinnosti na zabezpečenie výkonu zdravotnej starostlivosti a zrušenie zákazu uplatňovania práva na štrajk niektorým pracovníkom vyhláseného uznesením vlády SR č. 752 z 28. novembra 2011
	Číslo materiálu:
	40578/2011

	Predkladateľ:
	minister zdravotníctva


Vláda
A. schvaľuje

A.1. návrh na skončenie núdzového stavu, zrušenie uloženia pracovnej povinnosti na zabezpečenie výkonu zdravotnej starostlivosti a zrušenie zákazu uplatňovania práva na štrajk niektorým pracovníkom vyhláseného uznesením vlády SR č. 752 z 28. novembra 2011;
B. ukončuje
B.1. dňom 8. decembra 2011 núdzový stav vyhlásený na území v územnej pôsobnosti týchto obvodných úradov a týkajúci sa poskytovateľov ústavnej zdravotnej starostlivosti uvedených v prílohe tohto uznesenia:
a) Obvodný úrad Bratislava pre územné obvody Bratislava I, II, III, V,

b) Obvodný úrad Trnava pre územný obvod Trnava,

c) Obvodný úrad Trenčín pre územný obvod Trenčín,

d) Obvodný úrad Prievidza pre územný obvod Prievidza,

e) Obvodný úrad Žilina pre územný obvod Žilina,

f) Obvodný úrad Liptovský Mikuláš pre územný obvod Liptovský Mikuláš,

g) Obvodný úrad Dolný Kubín pre územný obvod Dolný Kubín,

h) Obvodný úrad Čadca pre územný obvod Čadca,

i) Obvodný úrad Námestovo pre územný obvod Tvrdošín, 

j) Obvodný úrad Prešov pre územný obvod Prešov,

k) Obvodný úrad Poprad pre územný obvod Poprad,

l) Obvodný úrad Banská Bystrica pre územný obvod Banská Bystrica, 

m) Obvodný úrad Košice pre územný obvod Košice II a Košice IV;

C. zrušuje
C.1. dňom 8. decembra 2011 pracovnú povinnosť na zabezpečenie výkonu zdravotnej starostlivosti uloženej podľa bodu C.1 uznesenia vlády SR č. 752 z 28. novembra 2011 vo vzťahu k poskytovateľom ústavnej zdravotnej starostlivosti nachádzajúcich sa v územných obvodoch uvedených v bode B.1 tohto uznesenia,

C.2. dňom 8. decembra 2011 zákaz uplatňovania práva na štrajk podľa bodu D.1 uznesenia vlády SR č. 752 z 28. novembra 2011 uložený vo vzťahu k poskytovateľom ústavnej zdravotnej starostlivosti nachádzajúcich sa v územných obvodoch uvedených v bode B.1 tohto uznesenia;

D. ukladá
predsedníčke vlády 

D.1. zabezpečiť uverejnenie tohto uznesenia vlády v Zbierke zákonov Slovenskej republiky
bezodkladne

ministrovi kultúry

D.2. zabezpečiť vyhlásenie prijatia tohto uznesenia vlády vo vysielaní Rozhlasu a televízie Slovenska a v TASR
bezodkladne.
Vykonajú: 
predsedníčka vlády

minister kultúry
 

 

 

 
 

 

Príloha
k uzneseniu vlády SR

číslo 777/2011

__________________
Fakultná nemocnica Trnava

Fakultná nemocnica Trenčín

Nemocnica s poliklinikou Prievidza so sídlom Bojnice

Fakultná nemocnica s poliklinikou Žilina

Hornooravská nemocnica s poliklinikou Trstená

Dolnooravská nemocnica s poliklinikou L. N. Jegého Dolný Kubín

Kysucká nemocnica s poliklinikou Čadca

Fakultná nemocnica s poliklinikou J. A. Reimana Prešov

Liptovská nemocnica s poliklinikou MUDr. I. Stodolu Liptovský Mikuláš

Univerzitná nemocnica L. Pasteura Košice

Detská fakultná nemocnica Košice

Univerzitná nemocnica Bratislava

Detská fakultná nemocnica s poliklinikou Bratislava
Fakultná nemocnica s poliklinikou F. D. Roosvelta Banská Bystrica

Detská fakultná nemocnica s poliklinikou Banská Bystrica

Nemocnica Poprad, a. s.

